નવી દિલ્હીઃ બેંકો પાસેથી લોન લઈ કરોડોની છેતરપિંડી કરી દેશ છોડીને નાસી જનારા અપરાધીઓની સંપત્તિ હવે જપ્ત થઈ શકે છે. વડાપ્રધાન નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આ અંગેના ઓર્ડિયન્સને મંજૂરી આપી છે. રાષ્ટ્રપતિની સહમતિ બાદ તેના પર મહોર લાગી જશે. આ વટહુકમની જોગવાઈ એવા આર્થિક અપરાધીઓ પર લાગુ થશે, જેઓ લોન લીધા બાદ દેશ પાછા ફરવાનો ઇનકાર કરી રહ્યા છે અને જેમની સામે અરેસ્ટ વોરન્ટ ઇસ્યુ કરાયો છે અને જેઓ 100 કરોડ રૂપિયાથી વધુની લોન બાકી હોય તેવા ડિફૉલ્ટર્સની યાદીમાં સામેલ છે.